stanford-oval/wikipedia huggingface dataset:
הארי קונדבולו
ביוגרפיה

הארי קונדבולו נולד ב-21 באוקטובר 1982 בשכונת פלשינג שברובע קווינס בעיר ניו יורק. הוריו, אומה ורבי, היגרו לארצות הברית מהעיר טנאלי שבמדינת אנדרה פרדש בהודו. אימו הייתה רופאה בהודו, ובארצות הברית היא עבדה יחד עם בעלה כמדענים. בילדותו והתבגרותו, קונדבולו התחנך בבתי ספר יסודיים ותיכוניים ציבוריים.
עם עלייתה של סדרת הטלוויזיה "משפחת סימפסון" לשידור בערוץ "FOX" ב-1989, קונדבולו הפך למעריץ מושבע שלה. הוא התחבר באופן אישי לדמותו של אפו נהספימפטילון, היות שזה היה הייצוג היחיד לתרבותו בתרבות הפופולרית האמריקאית באותה העת. קונדבולו ספג השראה רבה לסגנון ההומור שלו מן הסדרה, ובעקבותיה הוא החליט לבחור בקומדיה כקריירה.
קונדבולו למד לתואר ראשון במכללת בוודוין הפרטית. הוא למד באוניברסיטת ווסליאן בשנתו השלישית, והתמקד בזהות וגזע, גלובליזציה ובהשפעת התרבות הפופולרית על החברה. לאחר סיום תוארו הראשון, הוא המשיך לתואר שני בזכויות אדם בבית הספר לכלכלה של לונדון. באמצע העשור הראשון, קונדבולו החל להופיע בערבי סטנד-אפ. סוכן כישרונות של "HBO" התרשם מקונדבולו בהופעותיו בפסטיבלי קומדיה, והוא הפך לסוכן אישי שלו.
ביוגרפיה > סטנד-אפ

הופעתו הטלוויזיונית הראשונה של קונדבולו הייתה ב-2007, כקטע סטנד-אפ בתוכנית האירוח של ג'ימי קימל. שנה אחר כך, ב-2008, הוא הופיע בתוכנית הסטנד-אפ "Live at Gotham" של ערוץ "Comedy Central". ב-2011, קונדבולו זכה לפרק משלו בתוכנית הסטנד-אפ "Comedy Central Presents". בין 2012 ל-2014, קונדבולו הופיע בתוכניות האירוח של ראסל הווארד, קונאן או'בריאן, ג'ימי קאר, ראסל קיין, ג'ון אוליבר ודייוויד לטרמן. במקביל, הוא המשיך להופיע בפסטיבלים.
בין 2012 ל-2013, קונדבולו היה חלק מצוות התסריטאים בתוכנית הסטנד-אפ של הקומיקאי וו. קמאו בל בערוץ "FX". במסגרת זו, הוא העלה מונולוג על הגזענות והסטריאוטיפיזציה בדמותו של אפו נהספימפטילון מ"משפחת סימפסון" – וזה זכה לפופולריות רבה והפך לויראלי ברשתות החברתיות. שנה אחר כך, ב-2014, יצא לאור האלבום הראשון שלו, "Waiting for 2042". האלבום השני שלו, "Mainstream American Comic", יצא לאור ב-2016, והוא דורג במקום הראשון אצל "iTunes" ובמקום השני אצל "Billboard".
ב-2018, עלה לשירות הזרמת המדיה "Netflix" ספיישל סטנד-אפ בכיכובו של קונדבולו, "הארי קונדבולו: תזהירו את הקרובים שלכם".
ביוגרפיה > עיסוקים נוספים

ב-2007, קונדבולו כתב את התסריט לסרט הקומדיה הקצר "Manoj", וכן כיכב בו כדמות הראשית. הסרט הוקרן בפסטיבל "Just for Laughs". ב-2009 הוא הופיע בקמע כאיש התשבץ בסרט "הכל אודות סטיב". קונדבולו הצטלם לתפקיד משנה בסרט "חמש לילות במיין", אך הסצנות שלו לא נכללו בגרסה הסופית אשר עלתה לאקרנים.
ב-2017, שודר בערוץ "truTV" הסרט התיעודי "הבעיה עם אפו" אותו קונדבולו יצר. הסרט מביא לדיון את הבעייתיות הגזענית והסטריאוטיפית לכאורה בדמותו של אפו נהספימפטילון לקהילת המהגרים מהודו בארצות הברית. היצירה עוררה פולמוס נרחב בעיתונות וברשתות החברתיות, ובעקבותיה המדבב האנק עזריה הודיע כי הוא לא יתרום עוד את קולו לדמות.
הערות שוליים

↑  Edgar Allen Been, ‏Stand Up With a Social Conscience, ‏Bowdoin College, קיץ 2011
↑  Hari Kondabolu Walks Into a Bar, ‏Bklynr, ‏5 ביוני 2014
↑  Neha Sharma, ‏The Small Town South Indian Boys Of New York, ‏Rolling Stone India, ‏20 באפריל 2012
1 2  Christian Blauvelt, ‏'The Simpsons' Apu: 'A stereotype hiding in plain sight', ‏BBC, ‏6 בנובמבר 2017
1 2  Elias Leight, ‏'Simpsons' Doc 'The Problem with Apu' Confronts South Asian Stereotypes‎, ‏Rolling Stone, ‏28 בספטמבר 2017
↑  Matt O'Donnell, ‏Leaving the 'Late Show'‎, ‏Bowdoin, ‏6 ביולי 2015
↑  Interning with Senators, ‏News India - Times, ‏25 ביולי 2003; עמ' 21
↑  Elizabeth Blair, ‏Comedian Hari Kondabolu On Diversity, Race And Burger King, ‏National Public Radio, ‏18 ביולי 2013
↑  Sam Ghitelman, ‏Hari Kondabolu Walks Into a Bar, ‏Bklynr, ‏5 ביוני 2014
↑  Terry Gross, ‏For Comic Hari Kondabolu, Explaining The Joke IS The Joke, ‏National Public Radio, ‏21 באפריל 2014
↑  Deepak Chitnis, ‏Growing up I’d tell people, even other Indians, that I was Telugu and they would have no idea what that meant, ‏The American Bazaar, ‏4 במרץ 2014
↑   Mindy Kaling, Apu & Indian Americans, סרטון  באתר יוטיוב
1 2  Mallika Rao, ‏Is It Time To Retire Apu?‎, ‏Huffington Post, ‏20 בספטמבר 2013
1 2  Robert Ito, ‏You Love 'The Simpsons'? Then Let's Talk About Apu, ‏New York Times, ‏10 בנובמבר 2017
↑  Comedy Listings for March 14–20, ‏The New York Times, ‏13 במרץ 2014
↑  Megh Wright, ‏Hari Kondabolu's New Album 'Mainstream American Comic' Is Out Next Month, ‏Vulture, ‏6 ביוני 2016
↑  Marah Eakin, ‏Exclusive: Hari Kondabolu announces new record, premieres first track, ‏The A.V. Club, ‏6 ביוני 2016
↑  Hari Kondabolu, ‏#1 on iTunse‎, ‏Twitter, ‏23 ביולי 2016
↑  Comedy Albums: Top Stand-up Comedy Chart, ‏Billboard, ‏22 באוגוסט 2016
↑  Erik Adams, ‏Hari Kondabolu gives you more to think about in Warn Your Relatives, ‏The A.V. Club, ‏5 באוגוסט 2018
↑  Manoj, ‏Viemo
↑  Hari Kondabolu, ‏MANOJ KRISHNAMURTHY IS DEAD, ‏Hari Kondabolu site, ‏20 במאי 2010
↑  All About Steve - Full Cast & Crew, ‏IMDb
↑  Five Nights in Maine, ‏Turner Classic Movies
↑  Andy Kruse, ‏Episode #31: Hari Kondabolu
↑  Five Nights In Maine looks at grief close up
↑  Fred Topel, ‏The Simpsons Star Hank Azaria Will No Longer Voice Apu, ‏/Film, ‏17 בינואר 2020
| --- | --- |
בקרת זהויות :  ISNI: 0000 0004 5665 4468  LCCN: no2015161388  MusicBrainz: d1b321a2-d097-4d6c-96be-54b54512f50f  VIAF: 39145003684061340223   WorldCat (עם VIAF): 39145003684061340223
דמניסי

| --- | --- |
חפירות באתר הארכאולוגי דמניסי
חפירות באתר הארכאולוגי דמניסי
 מדינה:  גאורגיה גאורגיה
 מחוז:  כארתלי תחתית
 נפה:  נפת דמניסי
 חבל ארץ:  כארתלי
 גובה:  1,171 מטרים
 אוכלוסייה:  ‏
  ‑ בעיירה:  3,012 (2023)
 קואורדינטות:  41°19′56″N 44°12′16″E﻿ / ﻿41.332222222222°N 44.204444444444°E﻿ / 41.332222222222; 44.204444444444 
 אזור זמן:  UTC +4
 https://dmanisi.gov.ge/
  מפת מיקום  מפה מפורטת   (למפת גאורגיה מוגדלת) טביליסי כותאיסי בתומי רוסתווי זוגדידי גורי פותי סוחומי חאשורי רוסיה אזרבייג'ן ארמניה טורקיה הים השחור דמניסי(למפת גאורגיה רגילה) טביליסי כותאיסי בתומי רוסתווי זוגדידי גורי פותי סוחומי חאשורי רוסיה אזרבייג'ן ארמניה טורקיה הים השחור דמניסי  he tabBackground:;tabBorder:#aaa;defaultTab:0;
דמַנִיסִי (בגאורגית: დმანისი) היא עיירה ואתר ארכאולוגי בנפת דמניסי שבכארתלי תחתית, גאורגיה. דמניסי הוכרזה כעיר ב-1981 ונכון לשנת 2002 היא מונה 3,427 תושבים. דמניסי ממוקמת על קרקע וולקנית בעמק נהר מַאשַאווֶרָה (მაშავერა) שברכס הקווקז, כ-83 ק"מ דרומית מערבית לעיר הבירה של גאורגיה- טביליסי. האתר הארכאולוגי נמצא בקרבת העיר המודרנית ונושא את אותו השם. באתר מצויים חורבותיה של עיירה מימי הביניים מהמאות 6–15, מתחת לחורבות אלו נמצא אתר פרהיסטורי מהתקופה הפלאוליתית התחתונה. דמניסי נודעה בעולם בעיקר בזכות הממצא יוצא הדופן של שלדי אדם מסוג הומו גאורגיקוס. אלו הם למעשה מאובני האדם הקדומים ביותר המצויים מחוץ לאפריקה. בשל חשיבותו, בשנת 2007, הוכרז האתר כאתר מורשת עולמי.
היסטוריה

דמניסי הייתה מיושבת עוד מתקופת הברונזה הקדומה. במאה השישית נבנית במקום קתדרלה אורתודוקסית נוצרית בשם - "דמניסיס סיוני" (סיוני של דמניסי, להבדיל מקתדרלת סיוני שבטביליסי. המילה סיוני פירושה ציון). דמניסי מוזכרת לראשונה במאה התשיעית כרכושו של האמיר הערבי של טביליסי. העיר שוכנת במקום אסטרטגי בנקודת מפגש על דרך המשי וכך בימי הביניים היא הפכה למרכז מסחרי משמעותי בגאורגיה. בשנת 1080 נכבשה העיר על ידי הסלג'וקים, אך מאוחר יותר, בין השנים 1125–1123, שוחררה על ידי מלכי גאורגיה דוד הבנאי ודמטרה הראשון. במאה ה-14 נפלה דמניסי קורבן לסדרת פלישות הרסניות של הצבאות הטורקו-מונגוליים, בהנהגת טימור לנג, ונהרסת כליל. לאחר שנבזזה שוב על ידי הטורקמנים בשנת 1486, העיירה לא התאוששה והיא הפכה לכפר קטן.
האתר הארכאולוגי

בשנת 1936 החלו חפירות ארכאולוגיות בחורבות המגורים מימי הביניים בדמיניסי. בשנת 1983, בתוך סדימנטים ליד מרתפים מימי הביניים, גילו הארכאולוגים שן של קרנף קדום (Dicerorhinus etruscus etruscus). מין זה של קרנפים חי באזור בתקופה הפלאוליתית הקדומה. התגלית הביאה לחשיפת האתר הפלאוליתי. בשנת 1984 התגלו כלי האבן הראשונים.
אחרי שבע שנים של חפירות, בשנת 1991 גילה הצוות הבינלאומי שעובד במקום, מאובנים השייכים להומיניד קדום. הממצא כלל לסת תחתונה שמורה היטב עם סט שיניים מלא, הלסת תוארכה לתקופת הפליסטוקן הקדום (לפני 1.75 מיליון שנה). הלסת נמצאה יחד עם כלי אבן ומספר רב של מאובני בעלי חיים שנכחדו. בקיץ 1999 התגלו עוד שני ממצאי הומינינים - שני חלקי גולגולות קטנות מאותו גיל גאולוגי. מאז התגלו עוד חלקי שלד רבים, חלק הגולגולת השלם ביותר התגלה ב-2005 ופורסם ב-2013. מכלול חוליות המאובנים מדמיניסי כולל שרידי 44 מינים בניהם: דו-חיים (1), זוחלים (3), עופות (3) ויונקים
(37).
באוקטובר 2009 נפתח מוזיאון המציג את ממצאי החפירות. המוזיאון משמש כמרכז מידע ומציג תערוכה הנקראת "מולדתם של ראשוני הארופאים".
האתר הארכאולוגי > הומו גאורגיקוס

הומו גאורגיקוס הוא מין נכחד מן הסוג אדם שהוגדר על מנת לייצג את מספר הגולגולות וחלקי השלד המאובנים שנחשפו בדמניסי. מאובנים אלו מתוארכים בשיטות רדיומטריות לגיל של כ-1.75 מיליון שנה לפני זמננו, אשר הופך אותם למאובני האדם העתיקים ביותר שנמצאו אי-פעם מחוץ לאפריקה. הומו גאורגיקוס מאופיין בנפח המוח הקטן, תכונות גולגולת ושלד ארכאיים וכלי האבן פרימיטיבים. ישנם חילוקי דעות בקשר לשיוך הטקסונומי של הומו גאורגיקוס. יש שרואים בו מין בפני עצמו ויש שכוללים אותו במיני הומינינים אחרים כגון הומו הביליס, הומו ארקטוס או הומו ארגסטר.
האתר הארכאולוגי > חשיבות האתר

גילוי מאובני ההומו גאורגיקוס העלו מחדש את הדיון על היציאה האנושית הראשונה מאפריקה. לפני התגליות בדמניסי, היה מקובל לחשוב כי המהגרים הראשונים מחוץ לאפריקה היו צריכים להיות גבוהים למדי, בעלי מוח גדול וכלי אבן מפותחים, אחרת לא היו יכולים לשרוד מחוץ לאפריקה. הממצא בדמניסי סתר הנחות אלו. בין המאובנים בדמניסי היו הגולגולת והלסת של הומיניד מבוגר חסר שיניים. הומיניד זה יכול היה לשרוד רק על ידי אכילת מזון שלא דורש לעיסה קשה, כגון צמחים רכים ומזון מן החי, או מכוח עזרה של פרטים נוספים בקבוצה.
ההומינינים בדמניסי מציגים מאפיינים פיזיים ארכאיים רבים האופייניים להומינינים האפריקאים הקדומים, אבל הם גם חולקים דמיון מסוים עם הומו ארקטוס שהתפתח מאוחר יותר ולכן יכולים לשפוך אור על האבולוציה של מין האדם. בנוסף, מאובני דמניסי שייכים למספר הומינינים המהווים הזדמנות ייחודית לפלאואנתרופולוגים ללמוד על אוכלוסייה המורכבת מדורות שונים- צעירים, בוגרים ומבוגרים. יתרון נוסף של האתר הוא באפשרות הנדירה לתארך אותו בצורה טובה וזאת בזכות הבזלות הקיימות באתר, בזלת היא סלע נוח לתיארוך רדיומטרי.
בסך הכל, דמניסי הוא אתר יוצא דופן, אשר מעבר להיותו אחד האתרים הפלאוליתים החשובים ביותר של אירואסיה, הוא גם אתר ארכאולוגי עשיר של תקופת ימי הביניים בגאורגיה.
גלריה

כלי אבן מסותתים שנמצאו באתר
גולגולת D-2282
מבט נוסף על גולגולת D2700
הערות שוליים

1 2  ההיסטוריה של הגילוי מתוך אתר חפירות דמניסי (באנגלית)
↑  דמניסי באתר אונסקו (אנגלית)
↑  מידע נוסף על הקרנף הקדום (אנגלית)
↑  Gabunia, L. Vekua, A. 1995. A Plio-Pleistocene hominid from Dmanisi, East Georgia, Caucasus. Nature 373: 509-512
↑  Gabunia, L. Vekua, A. Lordkipanidze, D. Swisher C.C. Ferring, R. Justus, A. Nioradze, M. Tvalchrelidze, M. Antón, S.C. Bosinski, G. Jöris, O. Lumley, M. Majsuradze, G and Mouskhelishvili, A. 2000. Earliest Pleistocene Hominid Cranial Remains from Dmanisi, Republic of Georgia: Taxonomy,Geological Setting, and Age. Science 288: 1019-1025
↑  Lordkipanidze, D. Ponce de León, M.S. Margvelashvili, A. Rak, Y. Rightmire, G.P. Vekua, A and Zollikofer, C.P.E. 2013. A Complete Skull from Dmanisi, Georgia, and the Evolutionary Biology of Early Homo. Science 342: 326-331
↑  Lordkipanidze, D. Jashashvili, T. Vekua, A. Ponce de Leo´n, M.S. Zollikofer, C.P.E. Rightmire, G.P. Pontzer, H. Ferring, R. Oms, O. Tappen, M. Bukhsianidze, M. Agusti, J. Kahlke, R. Kiladze, G. Martinez-Navarro, B. Mouskhelishvili, A. Nioradze, M and Rook, L. 2007. Postcranial evidence from early Homo from Dmanisi, Georgia. Nature 449. Supplementary Information: 3
↑  אתר המוזיאון (באנגלית)
↑  חשיבות האתר דמניסי מתוך אתר חפירות דמניסי (אנגלית)
| --- | --- |
בקרת זהויות :  NKC: ge752790 
בזיליקת קתדרלת דמניסיס סיוני והריסות המבצר מימי הביניים
מין קרנף קדום שחי בתקופת הפליסטוקן באירואסיה.
גולגולת D2700 עם הלסת התחתונה D2735 שנמצאה בסמוך לה
הדיאץ'

הדיאץ' (באוקראינית: Гадяч; ביידיש: האַדיטש) היא עיר במחוז פולטבה, אוקראינה. היא שוכנת על גדות נהר הפְּסֶל.
היסטוריה

תושבי הדיאץ' לקחו חלק פעיל במרד חמלניצקי. לאחר צירופה של הדיאץ' לאימפריה הרוסית העיר ושטח שסביבה הוענקו לבוגדן חמלניצקי.
ב-1726 העיר הועברה לבעלותו של אלכסנדר מנשיקוב על ידי יקטרינה הראשונה.
ב-1897 בעיר התגוררו כ-8,000 תושבים, מתוכם 73 אחוזים אוקראינים ו-24 אחוזים יהודים.
העיר נכבשה על ידי הוורמאכט ב-27 בספטמבר 1941 ושוחררה על ידי הצבא האדום ב-26 בספטמבר 1943.
בהדיאץ' נטמן לאחר פטירתו רבי שניאור זלמן מלאדי שהיה מייסד תנועת חסידות חב"ד.
אוכלוסייה

אוכלוסיית הדיאץ' באלפים לפי שנים:
הערות שוליים

↑  http://db.ukrcensus.gov.ua/PXWEB2007/ukr/publ_new1/2022/zb_Сhuselnist.pdf
↑  מפקד האוכלוסין של האימפריה הרוסית
| --- | --- |
בקרת זהויות :  NLI: 987009440889705171  BnF: cb165123680 (data)  GND: 7617227-2  LCCN: no2016157135  NKC: ge707823  VIAF: 8649148209319500460002   WorldCat (עם VIAF): 8649148209319500460002
הגברת עם הקמליות

| --- | --- |

המהדורה העברית החדשה
 מידע כללי
 מאת:  אלכסנדר דיומא הבן
 שפת המקור:  צרפתית
 סוגה:  רומן
 מקום התרחשות:  פריז 
 הוצאה
 מקום הוצאה:  בריסל 
 תאריך הוצאה:  1848
 מספר עמודים:  156 (מהדורה ראשונה)
 הוצאה בעברית
 הוצאה:  הוצאת נקודים (מהדורה ראשונה)
 תאריך:  1949 (מהדורה ראשונה)
 תרגום:  אריה ענבי (מהדורה ראשונה)
 מהדורות נוספות
 תאריך מהדורות נוספות:  ראה תרגומים
 קישורים חיצוניים
 הספרייה הלאומית:  002230720, 001000768, 003372564, 001820357
 
הגברת עם הקמליות (בצרפתית: La Dame aux camélias) הוא הרומן המפורסם ביותר שכתב אלכסנדר דיומא הבן, שיצא לאור בשנת 1848.
נסיבות כתיבת הרומן

הרומן התבסס על פרשת אהבים של דיומא הבן עם הקורטיזנה מרי דופלסי (Duplessis) בשנת 1844. דופלסי הייתה במקור נערה ענייה בשם אלפונסין פלסי מכפר באזור נורמנדי שהגיעה לפריז בגיל חמש עשרה והפכה תוך זמן קצר לזונת צמרת. היא שינתה את שמה, למדה קרוא וכתוב ושיעורי פסנתר, והייתה מבקרת תכופות בבית האופרה של פריז ובהצגות בכורה בתיאטרון. את דיומא הבן פגשה כאשר שניהם היו בני עשרים. דופלסי מתה משחפת בשנת 1847, בהיותה בת 23, זמן קצר לאחר פרידתם, לא לפני שהייתה מעורבת בפרשה דומה עם המלחין פרנץ ליסט.
שמו של הרומן נגזר מהעובדה שדיופלסי נהגה להתהלך בציבור כשזר של פרחי קמליה בצבע לבן צמוד לגופה, במשך 25 ימים בחודש, ובצבע אדום ביתר ימי החודש.
בפתח הספר מדגיש הסופר כי מדובר בסיפור אמיתי, וכי כל הדמויות בסיפור, להוציא מרגריט, עדיין בחיים.
הספר טומן בחובו ביקורת חברתית נוקבת, בעיקר כלפי דחייתה של מרגריט, זונת הצמרת, על ידי משפחתו של ארמן, הצעיר המאוהב.
עלילה

על רקע חיי הלילה של פריז במאה התשע-עשרה נפגשים הקורטיזנה מרגריט גוטייה, יצאנית צמרת במקצועה, החיה חיי הוללות על חשבון מאהביה העשירים, וארמן דובאל, צעיר בן טובים ממשפחה בורגנית, והופכים לזוג אוהבים.
ארמן, שסיים לימודי משפטים, אינו עובד למחייתו אלא חי מקצבה שמעניק לו אביו. גוטייה חולה בשחפת, ולמרות זאת ארמן המאוהב מצליח לשכנע אותה לנטוש את חיי ההוללות ולחיות איתו.
בשלב מסוים מתערב בנעשה אביו של ארמן. הוא מנסה לשכנע את בנו לנטוש את אהובתו, למען כבוד המשפחה. משנכשל, בא האב לדבר על לבה של גוטייה ומשכנעה כי לטובת אהובה הצעיר עדיף שייפרדו.
בצל הפרידה מאהובה גוססת גוטייה ממחלתה.
עיבודים ליצירה

הרומן עובד על ידי דיומא למחזה מצליח בשם זהה שעלה על בימת התיאטרון רק ב-1852, בשל בעיות צנזורה. מאוחר יותר כתב המלחין ג'וזפה ורדי את האופרה "לה טרוויאטה" בהתבסס על עלילתו.
"הגברת עם הקמליות" עובדה לא רק למחזה, בלט ואופרה פופולריים, אלא גם לקולנוע ולטלוויזיה. בקולנוע הופיעו בתפקיד גוטייה השחקניות שרה ברנאר (בסרט צרפתי בשם זה מ-1911) וגרטה גרבו (בסרט "קאמיל" ב-1936), ושחקניות רבות אחרות.
תרגומים

הספר תורגם מצרפתית לעשרות שפות. בעברית הופיעו התרגומים הבאים :
על ידי אריה ענבי, הוצאת נקודים תל אביב, 156 עמודים, 1949
על ידי קרלה פרלשטיין, הוצאת כנרת רמת גן, 189 עמודים, 1985
על ידי אירית עקרבי, הספריה החדשה, הוצאת הקיבוץ המאוחד / ספרי סימן קריאה, 252 עמודים, 2002
הספר הופיע גם בשנת 1904 בניו יורק בתרגום ליידיש ("דיא קאמעליענדאמע"), ובשנת 1922 הופיע בסלוניקי בתרגום ללדינו ("לה דאמה אלאס קאמילייאס").
הספר בתרגום ללדינו, סלוניקי, 1922
הדודה שלי מרחוב הנביאים

| --- | --- |

 מידע כללי
 מאת:  יורם טהרלב
 איורים:  יורם טהרלב
 שפת המקור:  עברית
 סוגה:  ספרי ילדים
 הוצאה
 הוצאה:  הוצאת עם עובד
 תאריך הוצאה:  1979
 מספר עמודים:  24
 קישורים חיצוניים
 הספרייה הלאומית:  000875526
הדודה שלי מרחוב הנביאים הוא ספר ילדים מאת יורם טהר-לב.
תקציר העלילה

הספר מספר על דודה מרחוב הנביאים אשר ילדים הם הדבר האהוב עליה. אהבתה לילדים מתבטאת לאור העובדה שהיא נשארה רגועה ואופטימית לאחר הנזקים שעשו ילדיה בבית ולאור העובדה כי במקום לכעוס היא פשוט הולידה ילדים נוספים, גם זאת ללא כעס.
הילדים, אשר לכל אחד מהם ניתן שם של נביא (שהרי מדובר ברחוב הנביאים), גרמו נזק רב בבית, כל ילד בדרכו: ירמיהו קרע ספרים. ישעיהו רחץ עם אחיו באמבט בחוסר-זהירות תוך כדי משחקים בעייתיים. שמואל נהג לייבב ללא הפסק. ליחזקאל היה תיאבון יתר. אלישע ואליהו חיבלו בתקליטים והשתעשעו עם הפטיפון. "הקש ששבר את גב הגמל" היה לאחר הנזקים שגרמה דבורה, הבת היחידה בין השבעה, שיחד עם אחיה חיבלו בבגדי האם למען התאמתם למידתה.
המשימה שהטילה האם על ילדיה הייתה תיקון הנזקים שגרמו. הם הסכימו לתקן בכוחות משותפים אולם למעשה הם רק החמירו את המצב. האם חשבה כי העבודה שעשו מוצלחת אולם הסתבר לה כי היא שגתה כאשר מצאה תחתונים במקרר בבואה לחלק גלידה לילדיה. היא לא ידעה כיצד להגיב עד החלטתה לנשקם וזאת מפני שניסו וזה העיקר. זוהי הוכחה נוספת כי ילדים הם הדבר האהוב ביותר על הדודה הזאת. בסוף הספר היא נותנת עצה: לתת לאם הכועסת לקרוא ספר זה ולהיווכח כי מה שעשה/עשו הילד/ילדים אינו נורא במיוחד. ובנוסף ניתנת עצה לבקש מן האם להביא אח נוסף.
דמבו סילה

דמבו סילה (בצרפתית: Dembo Sylla; נולד ב-10 בנובמבר 2002 בלאוואל שבצרפת) הוא כדורגלן גינאי-צרפתי המשחק בעמדת המגן הימני בקבוצת לוריאן מליגת העל הצרפתית ובנבחרת גינאה.
קריירת מועדונים

סילה גדל במחלקת הנוער של לאוואל. בשנת 2019 החל לשחק בקבוצת המילואים של המועדון. בעונת 2022/2023 ערך 30 הופעות ליגה במדי הקבוצה הראשונה של המועדון במסגרת ליגת המשנה הצרפתית.
ב-17 ביולי 2023 חתם סילה על חוזה לחמש שנים בלוריאן מליגת העל הצרפתית.
קריירה בינלאומית

ב-27 במרץ 2023 ערך סילה את הופעת הבכורה שלו בנבחרת גינאה, בניצחון 3-2 על נבחרת אתיופיה במסגרת מוקדמות גביע אפריקה לאומות 2023.
דייל דיי

| --- | --- |

 לידה:  8 באוקטובר 1944 (בן 80) קייפ ג'יררדו, מיזורי
 מדינה:  ארצות הברית 
 מקום לימודים:  הקולג' האוניברסיטאי של אוניברסיטת מרילנד, Defense Information School, האקדמיה הצבאית מיזורי 
 שפות היצירה:  אנגלית 
 תקופת הפעילות:  מ-1986 
 פרסים והוקרה:  כוכב הארד  לב הארגמן 
 daledye.com
 
דייל אדם דיי הבן (באנגלית: Dale Adam Dye, Jr; נולד ב-8 באוקטובר 1944) הוא סופר, שחקן ויועץ טכני-צבאי לקולנוע אמריקאי.
חייו

דיי נולד וגדל בקייפ ג'יררדו, מיזורי. בשנת 1964 התגייס דיי לחיל הנחתים. הוא עבר הכשרה כלוחם בחיל הרגלים ולחם במלחמת וייטנאם. בשל כישוריו הבולטים בכתיבה סווג מקצועו הצבאי מחדש והוא הוסב לכתב צבאי, אולם התעקש לקחת חלק בלחימה ולחם בין היתר בקרבות הבלימה במתקפת הטט. במהלך המלחמה עוטר דיי בכוכב הארד ובשלושה עיטורי לב הארגמן. לאחר 13 שנות שירות כחוגר, והוא כבר רב-סמל, הוסמך דיי לקצונה. הוא הוצב בביירות ושב לארצות הברית זמן קצר לפני ההתקפה על בסיס הנחתים בעיר. דיי פרש מן החיל בשנת 1984 בדרגת קפטן. לאחר פרישתו הפך לסופר וליועץ טכני לעניינים צבאיים בסרטי קולנוע. בנוסף פיתח דיי קריירה כשחקן, כשהוא מגלם בעיקר אנשי צבא וכוחות הביטחון. בין היתר ייעץ בהפקת הסרטים והסדרות פלאטון, להציל את טוראי ראיין, אחים לנשק, שחרור בעורף האויב והפסיפיק.
ספריו

ספרי דיי שתורגמו לעברית הם:
"פלאטון", הוצאת אור-עם, 1987.
פילמוגרפיה חלקית

פלאטון (1986)
נולד בארבעה ביולי (1989)
ג'י. אף. קיי - תיק פתוח (1991)
מצור ימי (1992)
שמיים כחולים (1994)
רוצחים מלידה (1994)
מצור ימי 2 (1995)
התפרצות (1995)
משימה בלתי אפשרית (1996)
גברים בחלל (1997)
להציל את טוראי ראיין (1998)
פקודה לא חוקית (2000)
משחקי ריגול (2001)
ברנדון הנעדר (2003)
שחרור בעורף האויב (2005)
כמו יום ולילה (2010)
The Last Full Measure‏ (2019)
המשפט הצבאי של המרד על הקיין (אנ') (2023)
הערות שוליים

↑  יניר דקל, לוס אנג'לס, חיילים היינו, באתר ynet, 14 ביולי 2010.
↑  מייקל הר, "שדרים", הוצאת תבל, 1987, עמודים 57-58, "והיה שם גם כתב של הנחתים, סרג'נט דייל דאיי, שישב עם פרח צהוב ארוך מזדקר מרשת-ההסוואה של הקסדה שלו, מהווה מטרה יוצאת מהכלל באמת. הוא ישב שם מגלגל את עיניו ואומר, "הו כן, הו כן, צ'ארלי באמת הכין לנו כאן הרבה חרא, זה יהיה רע", ומחייך באושר. היה זה אותו חיוך שראיתי שבוע לאחר מכן כאשר כדור של צלף קדח חור בקיר חמישה סנטימטר מעל ראשו, סיבה מוזרה לבדיחות דעת אצל כל אדם, להוציא חיראי".
↑  מאת אלעד בן דוד, כתבנו לענייני כתבות שפדיחה לתת אותן לג'ובניקים, מנת קרב, באתר ynet, 12 ביולי 2010.
↑  ביל קבני, USA TODAY, ים של דמעות: על "הפסיפיק", באתר nrg‏, 16 במרץ 2010.
| --- | --- |
בקרת זהויות :  NLI: 987007282170305171  PLWABN: 9810666208605606  BNE: XX1118593  GND: 1025665295  ISNI: 0000 0000 6637 3601  LCCN: n87943776  NLG: 91655  NTA: 072641932  SUDOC: 199668868  VIAF: 74472193   WorldCat (עם VIAF): 74472193
דיסקוגרפיה של מייקל ג'קסון

| דיסקוגרפיה של מייקל ג'קסון |
| --- | --- |
 
 אלבומי אולפן ↙:  10
 אלבומי הופעה ↙:  1
 אלבומי אוסף ↙:  72
 מיני-אלבומים ↙:  6
 סינגלים ↙:  59
 פסקולים ↙:  3
 אלבומי רמיקס ↙:  7
 הערות שוליים
דיסקוגרפיה של מייקל ג'קסון הוא ערך המכיל רשימה הכוללת את כל האלבומים, הסינגלים והקלטות נוספות של הזמר מייקל ג'קסון, לפי סדר הפצתם (רשימת אלבומים אחרים וסינגלים אחרים היא חלקית).
הרשימה כוללת את מיקומי השיא אליהם הגיעו האלבומים והסינגלים במדינות: ארצות הברית, אוסטרליה, אוסטריה, קנדה, צרפת, גרמניה, איטליה, יפן, הולנד, נורווגיה, ניו זילנד, ספרד, שוודיה, שווייץ ובריטניה.
כמו כן, כוללת הרשימה את כמות העותקים שנמכרו והמעמד אליו הגיעו האלבומים במדינות אלו.
אלבומים > אלבומי אולפן

| שנה | פרטי אלבום | מיקום שיא במצעדים> ארצות הברית  | מיקום שיא במצעדים> אוסטרליה  | מיקום שיא במצעדים> אוסטריה  | מיקום שיא במצעדים> קנדה  | מיקום שיא במצעדים> צרפת  | מיקום שיא במצעדים> גרמניה  | מיקום שיא במצעדים> איטליה  | מיקום שיא במצעדים> יפן  | מיקום שיא במצעדים> הולנד  | מיקום שיא במצעדים> נורווגיה  | מיקום שיא במצעדים> ניו זילנד  | מיקום שיא במצעדים> ספרד  | מיקום שיא במצעדים> שוודיה  | מיקום שיא במצעדים> שווייץ  | מיקום שיא במצעדים> בריטניה  | מכירות | תואר |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1972 | Got to Be There יצא: 24 בינואר 1972  חברת תקליטים: מוטאון | 14 | — | — | — | 121 | — | — | — | — | — | — | — | — | — | 37 | 5.2 מיליון |  |
| 1972 | Ben יצא: 4 באוגוסט 1972  חברת תקליטים: מוטאון | 5 | 65 | — | 12 | 162 | — | — | — | — | — | — | — | — | — | 17 | מיליון |  בריטניה: כסף |
| 1973 | Music & Me יצא: 13 באפריל 1973  חברת תקליטים: מוטאון | 92 | 27 | — | — | 108 | — | — | — | — | — | — | — | — | — | — | 4 מיליון |  — |
| 1975 | Forever, Michael יצא: 16 בינואר 1975  חברת תקליטים: מוטאון | 101 | — | — | — | — | — | — | — | — | — | — | — | — | — | — | 4 מיליון |  — |
| 1979 | Off the Wall יצא: 10 באוגוסט 1979  חברת תקליטים: אפיק | 3 | 1 | — | 4 | 27 | 25 | 7 | 22 | 8 | 4 | 2 | 11 | 26 | 27 | 3 | 20 מיליון |  ארצות הברית: פלטינה × 8  צרפת: פלטינה × 6  ניו זילנד: פלטינה × 6  אוסטרליה:פלטינה × 5 |
| 1982 | Thriller יצא: 1 בדצמבר 1982  חברת תקליטים: אפיק | 1 | 1 | 3 | 1 | 1 | 1 | 1 | 1 | 1 | 1 | 1 | 1 | 1 | 4 | 1 | 65 - 110 מיליון |  ארצות הברית: פלטינה × 29  אוסטרליה: פלטינה × 16  בריטניה:פלטינה × 11 |
| 1987 | Bad יצא: 31 באוגוסט 1987  חברת תקליטים: אפיק | 1 | 2 | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 30 מיליון |  ארצות הברית: פלטינה × 8  בריטניה: פלטינה × 13  ניו זילנד:פלטינה × 9  קנדה: פלטינה × 7 |
| 1991 | Dangerous יצא: 26 בנובמבר 1991  חברת תקליטים: אפיק | 1 | 1 | 2 | 3 | 1 | 1 | 2 | 4 | 1 | 1 | 1 | 1 | 2 | 1 | 1 | 32 מיליון |  ארצות הברית: פלטינה × 7  אוסטרליה: פלטינה × 9  בריטניה: פלטינה × 6  גרמניה: פלטינה × 4 |
| 1995 | HIStory: Past, Present and Future, Book I  יצא: 16 ביוני 1995  חברת תקליטים: אפיק | 1 | 1 | 2 | 1 | 1 | 1 | 1 | 4 | 1 | 1 | 1 | 2 | 3 | 1 | 1 | 20 מיליון |  ארצות הברית: פלטינה × 7  ניו זילנד: פלטינה × 9  אוסטרליה: פלטינה × 8 |
| 2001 | Invincible יצא: 30 באוקטובר 2001  חברת תקליטים: אפיק | 1 | 1 | 2 | 3 | 1 | 1 | 3 | 5 | 11 | 1 | 4 | 2 | 1 | 1 | 1 | 13 מיליון |  ארצות הברית: פלטינה × 2  אוסטרליה: פלטינה × 2  בריטניה: פלטינה  גרמניה: פלטינה |